Laulu merellä
Ei kukaan voi purjeitta seilailla,
 ei kukaan voi airoitta soutaa.
 Ei keltään ilman itkua voi
 lemmitty toiselle joutaa.

2.

 Minä voin purjeitta seilailla
 ja minä voin airoitta soutaa,
 minulta ilman itkua
 lemmitty toiselle joutaa.

3.

 Merelle, merelle, merelle,
 merelle mieleni palaa,
 merelle lähden, kun kultani 
 toista lempivi salaa.

4.

 Merellä olen minä syntynyt,
 merellä kaukana tuolla,
 merellä on minun kehtoni
 ja sinne tahdon myös kuolla.

Lähde: Merimies merta rakastaa: merellisiä lauluja. 1. 1978. Toimittanut Anneli Hongelin. Fazer, Helsinki.

Laulut
Pasi Jääskeläinen